ออมสินฟันกำไรปี53พุ่งเฉียด2หมื่นล้านบาท
ออมสิน ฟันกำไรปี 53 พุ่งเฉียด 2 หมื่นล้านบาท สินทรัพย์ทะยานกว่า 1.46 ล้านล้านบาท หลังฟิตเร่งยอดสินเชื่อรายย่อย ส่งผลรายได้ดอกเบี้ยและค่าธรรมเนียมสูงกว่า 5.59 หมื่นล้านบาท
4 ก.พ. 2554

ออมสิน ฟันกำไรปี 53 พุ่งเฉียด 2 หมื่นล้านบาท สินทรัพย์ทะยานกว่า 1.46 ล้านล้านบาท หลังฟิตเร่งยอดสินเชื่อรายย่อย ส่งผลรายได้ดอกเบี้ยและค่าธรรมเนียมสูงกว่า 5.59 หมื่นล้านบาท 
นายเลอศักดิ์ จุลเทศ ผู้อำนวยการธนาคารออมสิน เปิดเผยถึงผลกาารดำเนินงานในปี 2553 ว่า ธนาคารมีกำไรสุทธิกว่า 1.94 หมื่นล้านบาท ส่วนใหญ่มาจากรายได้ดอกเบี้ยและค่าธรรมเนียมกว่า 5.59 หมื่นล้านบาท โดย ณ สิ้นปี 2553 ธนาคารมียอดสินเชื่อรวมกว่า 1.11 ล้านล้านบาท เพิ่มขึ้นจากปีก่อนที่อยู่ที่ 7.81 แสนล้านบาท หรือเพิ่มขึ้นถึง 42.3 % มียอดเงินฝากรวม 1.18 ล้านบาท เพิ่มขึ้นจากปีก่อน 2.58 แสนล้านบาท หรือเพิ่มขึ้น 28.1 % มีเงินลงทุนสุทธิ 2.04  แสนล้านบาท ส่วนผลให้มีสินทรัพย์รวมกว่า 1.46 ล้านล้านบาท เพิ่มขึ้นจากปีก่อน 3.8 แสนล้านบาท หรือเพิ่มขึ้น 35.3 % และมียอดหนี้ที่ไม่ก่อให้เกิดรายได้หรือเอ็นพีแอลอยู่ที่ 1.35 หมื่นล้านบาท คิดเป็นสัดส่วนที่ 1.24 % ลดลงจากปีก่อนที่อยู่ที่ 2.22% 
" กำไรสูงกว่าปีก่อนถึง 3,000 ล้านบาท  เพราะรายได้จากดอกเบี้ยและค่าธรรมเนียม ที่สำคัญธนาคารได้เร่งเรื่องการขยายสินเชื่อเพื่อรายย่อยคิดเป็นสัดส่วนมากมากถึง 8 แสนล้านบาทหรือ 96% ของยอดสินเชื่อรวม เช่นโครงการธนาคารปะชาชน และสินเชื่อตามนโยบายของรัฐบาลเช่นโครงการแก้หนี้นอกระบบ  " นายเลอศักดิ์ 
ทั้งนี้ ในปี 2553 ธนาคารได้ส่งเสริมการบริการรูปแบบอื่นๆ เช่น การพัฒนากองทุนหมู่บ้านให้เป็นสถาบันการเงินชุมชน ซึ่งจะให้บริการรับฝากเงิน ยื่นขอสินเชื่อ ซึ่งปัจจุบันมีอยู่จำนวนกว่า 2,700 แห่ง และคาดว่าจะเพิ่มเป็น  30,000 แห่งในปี 2555 
นายเลอศักดิ์ กล่าวอีกว่า ธนาคารเตรียมออกสลากออมสินตัวใหม่เริ่มในวันที่ 14 ก.พ. หรือวันวาเลนไทม์นี้ราคาหน่วยละ  100 บาท อายุ 5 ปี ดอกเบี้ย 10.5 % มีรางวัลพิเศษ 11 รางวัล ส่วนรางวัลที่มีมูลค่า   2.4 ล้านบาท ทั้งนี้ ได้กำหนดระยะเวลาในการจำหน่ายไว้เพียง 4 เดือน